Document ID: 31994D0393

ΑΠΟΦΑΣΗ ΤΗΣ ΕΠΙΤΡΟΠΗΣ της 8ης Ιουλίου 1994 περί λήψεως ορισμένων μέτρων προστασίας από τα δίθυρα μαλάκια, θαλάσσια γαστερόποδα και εχινόδερμα καταγωγής Τουρκίας (94/393/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 90/675/ΕΟΚ του Συμβουλίου της 10ης Δεκεμβρίου 1990 περί καθορισμού των αρχών των σχετικών με την οργάνωση των κτηνιατρικών ελέγχων για τα προϊόντα που εισάγονται στην Κοινότητα προερχόμενα από τρίτες χώρες (1), όπως τροποποιήθηκε τελευταία από την οδηγία 92/118/ΕΟΚ (2), και ιδίως το άρθρο 19 παράγραφος 1,
Εκτιμώντας:
ότι σε ορισμένα δίθυρα μαλάκια που εισάγονται από την Τουρκία διαπιστώθηκε κατ' επανάληψη η παρουσία μιας τοξίνης DSP-
ότι τα ποσοστά τοξίνης που παρατηρήθηκαν αποτελούν δυνητικό κίνδυνο για την δημόσια υγεία- ότι ενδιαφέρει να ληφθούν γρήγορα σε κοινοτικό επίπεδο τα αναγκαία προστατευτικά μέτρα-
ότι, ελλείψει υγειονομικών εγγυήσεων εκ μέρους των τουρκικών αρχών, ενδιαφέρει να απαγορευθούν οι εισαγωγές δίθυρων μαλακίων, θαλάσσιων γαστεροπόδων και εχινοδέρμων από την Τουρκία,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Τα κράτη μέλη απαγορεύουν την εισαγωγή παρτίδων δίθυρων μαλακίων, θαλασσίων γαστεροπόδων και εχινοδέρμων, καταγωγής Τουρκίας.
Άρθρο 2
Τα κράτη μέλη τροποποιούν τα μέτρα που εφαρμόζουν στις εισαγωγές για να συμφωνούν με την παρούσα απόφαση.
Πληροφορούν σχετικά την Επιτροπή.
Άρθρο 3
Η παρούσα απόφαση ισχύει μέχρι τις 30 Οκτωβρίου 1994,
Άρθρο 4
Η παρούσα απόφαση απευθύνεται στα κράτη μέλη.
Βρυξέλλες, 8 Ιουλίου 1994.

Labels: 20
18
0
6